54 



Langen Sari gantjangna ngagolojoh kana lahoenanana Njai Soemoer Bandoeng bari 

 ditjoeplak iketna sarta dikoreh sirahna. Barang geus dikoreh, tetela aja tjeda dina 

 lebah emboen-emboenan, nja eta oeroet ditakol koe sindoek waktoe di dapoer. 

 Regoek tjeurik Soemoer Bandoeng sartana bari ngakoe doeloer. 

 Sanggeusna tjeurik Soemoer Bandoeng, toeloej nanja, pokna: „engkang, naha 

 mana heubeul-heubeul teuing ngoembara teh. meunang naon ti pangoembaraan?" 

 Saoerna Langen Sari: „akang mah ngoembara soteh lain njiar banda, njiar 

 elmoe djeung njiar pisalakieun Njai, nja meunang ti nagara Koeta Waringin ratoe 

 kasep djeung pantes, malah tatjan kagoengan poetra, kakara intjoe bae toedjoeh." 

 Tembalna Nji Soemoer Bandoeng: „atoeh noehoen, iraha oerang angkat ka 

 nagara Koeta Waringin?" 



Tjek Langen Sari : „nja ajeuna pisan oerang ka nagara Koeta Waringin." 

 „Atoeh mangga, koela rek dangdan, tapi koela henteu bisa djampe midang, koe 

 engkang koedoe parinan, wantoe anoe mentas tatapa, meureun meunang djampe 

 midang bae mah." 



Saoerna Langen Sari: „enja, akang estoe tapa, tapi djampe midang mah teu 

 meunang, eta mah koemaha Nai bae djampena." 



Enggalna Nji Soemoer Badoeng toeloej dangdan. 



Dangdan nganggo sindjang soetra, 

 poleng tjina doea warna, 

 pelok balon belang kari, 

 andjasmara pagoelingan, 

 ngaran poleng noe dianggo, 

 raksoekan soetra winangoen, 

 kekemben lajoeng kasoenten, 

 anoe nganggo geus reresan, 

 ditaksir koe Langen Sari, 

 ditilik ti gigir lenggik, 

 ditingal ti toekang lendjang, 

 nja keusik-keusik barentik, 

 nja tjadas-tjadas harerang. 

 Herang kahibaran koe noe geulis Njai Soemoer Bandoeng, tala gangsa emas 

 beureum Bitoeng Woeloeng, nja geulis kawanti-wanti, nja endah kabina-bina, 

 pantes pisan pigarwaeun ratoe, 



Saoerna Nji Soemoer Bandoeng: „nganggo geus reresan, kari ieu nagara Bi- 

 toeng Woeloeng, koemaha? tapi hade oerang bawa bae pikeun koemawoela, demi 

 piwadaheunana pandjara beusi." 



Tembalna Langen Sari bari ngagebeg: „naha, nagara dikoemawoela, lain oe- 

 moem, lain moepakat, sarta koemaha diwadahanana nagara sakieu gedena?" 



Djawabna Nji Soemoer Bandoeng: „naha, akang, apan aja elmoe, noe gede 

 sok djadi leutik, noe leutik sok djadi gede." 



Saoerna Langen Sari : „nja geura pek bae bawa koe Njai." 

 Wantoening Soemoer Bandoeng beurat tapa, gantjang bae nagara dirioetkeun 

 kana pandjara, sarta dititah ngapoeng ti heula. 



